《留客住·悟生灭》
元代·王吉昌

悟生灭。顿剿断、马颠猿劣。万缘齐放，感得玄黄真诀。归依洗心齐净，一向调燮。阴阳功决烈。呼精吸粹，盗虚无、真秀养成愚拙。息分别。气会神交，忘形真悦。聒耳齐音，万派无中幽噎。寥阳化成仙域，捧出纯白。风光冰玉洁。神超物外，恣翱翔、坦荡步虚齐绝。

作者简介：王吉昌，生平不详，元代人，号超然子，出家学道，有《会真集》。